{"id": "602", "text": "Ade dêbat uku mêngiak ngen plisi kêrno têmutup dalên makonê jijai macet. Waktau keme lok lalau moi lokasi kêrjo pas nak têngêak dalên ade plisi sêmtop madêak coa nam mlitas kêrno ade stom lai gidong mukêa barang utuk proyek kêrno lai stom o jijai coa nam masuk lokasi ngen stom o kulo coa nam agok mbiding. Dio mênêa macet sapêi kêdau kilometer, amên lok mutêa saro kêrno nak blakang bi dau kulo stom jijai pakso ba keme mot ngut sudo mukêa o. Dê uku mêngiak o harusnê sipang ayok di o kan ade dalên amên itê milok mlitas jano coa can mlitas kak di, tapi gêntai coa ade plisi dê jêmago nak di ngen madêak coa nam mlitas kilêak. Harusnê udi nam mok antisipasi jijai coa gêmangau tun lok mlitas nadêakku.", "label": 4, "label_text": "angry"}
{"id": "236", "text": "Dapêt undian o adeba jerkai kuni Tuhan, kêrno jerkai o bi ade dê matur. Utuk milêm undian dê niênnê atêi o harus bersih, ikhlas, ngen bêdu o ngen Tuhan supayo nam mlêi jerkai tê, muloi kuni umêak ngut sapêi pnan undian o. Itê dê beragamo Islam buliak bae dapêt hadiah undian, dê coa buliaknê o sebangso lotre. Amên undian o, dio coa termasuk mrisau tapi amên lotre o do o bi masuk mrisau. Amên itê dapêt jerkai kuni undian o baiknê itê jibêak ombong, lêbiak baik têmamêak ibadah ngen nam sedekêa, kerno jerkai o têkonê kuni Tuhan jijai amên dapêt jêrkai o mêak coa tingêt bêbagiak.", "label": 3, "label_text": "happy"}
{"id": "272", "text": "Coa têbayang amên itê coa sêngajo têmau artis idolatê pas gidong nak mall, bi pasê niên asai lok mêkiknê kêrno kêmbiak snangnê, ade kulo dê sapêi nginoi kêrno sênang o. Jibêak igai têmau, têmi uk lêgaunê jano kêmliak nak tv bae bi snang nyên ipê igai nam têmau langsung. Asai snang o, kêrno adênê hormon Dopain dê nêproduksi awok bakêa mênikêt kêkêdau lipêt. Biasonê nêding tun dê gi uai ngen tun gi titik, têbo o bakêa lêbiak kêten snang nyên nêbaning ngen tun dê bi tuai. Hal yo kêrno tun bi lai jano tun titik hormon Dopainnê gi ati stabil ngen coa stabil sapêi coa nam kontrol.", "label": 3, "label_text": "happy"}
{"id": "200", "text": "Waktau bêl o tingêt gi pêi tmat SMA, uku nge kêkuatku ndaftar moi perguruan tinggi negeri nak dê ade nak pnan keme. Waktau o kulo amên kingêtku gi agok saro utuk itê nam masuk perguruan tinggi negeri, tesnê bae dau dê coa nam. Uku waktau o sêbênêanê coa ade minat lok mlanjut tapi kêrno kêkuwat majok jijai uku lok cêcubo bae. Keme ade tun tujuak dê spok daftar nak di, kuwatku dê luyên agok sibuk kêrno lok madêp tes, amên uku biaso bae jijai coa ku maêp igê lok timo jano coa. Waktau tesnê uku misai bae ipê dê kênamku, ipê dê coa nam têningêa. Jijai pas waktau pengumuman uku coa kêmliak waktau pengumuman gi nasuk tun liwêt koran, jijai dê kêmliak kuwatku, Alhamdulillah gen ku ade, jijai keme tun tujuak dê lulusnê tun têlau. Bi pasêtba uku mêding snang kêrno lulus ipê igai ngen tun tuaiku kêrno si ba dê niênnê maêp uku nam lulus nak perguruan tinggi negeri.", "label": 3, "label_text": "happy"}
{"id": "231", "text": "Ade nak kota keme dê biaso kulo made undian tip taunnê adeba pasar swalayan, tip itê blanjo kasirnê magiak kertas undian utuk nisai gen tê ngen nomor KTP, sudo o nasuk moi kutak undian.Memang slamo yo coa brapo uku meker igê dê dio, têngen ade waktau bae uku misai pas lalau mini lok blanjo baru uku mpek nak kutak. Si mukok undian o tip akhir taun hadiahnê muloi kuni umêak sapêi alat elektronik. Uku kulo pêrnêak dapêt walau coa brapo tapi bi snang ba gennê dapêt gratis, uku dapêt nomor pat nak undiannê hadiahnê tv 42”, alhamdulillah coa sako kulo amên uku dapêt.", "label": 3, "label_text": "happy"}
{"id": "298", "text": "Amên bi sudo nikêak bi pasêba dê tênungau o têngen anok laher. Lêbiak snang igai amên anok laher o sêsuoi ngen klok tê. Awêi dê uku mêding anok pertamoku sêmanêi, amên tmurut klok anok kêduai laher sêlawêi. Ade dau cao amên lok anok sêlawêi mnurut ahli kesehatan ngen seksologi awêi Dr.Boyke. Nak lêm penelitiannê muk dau bêbuak ngen pêpucuk bakêa têmamêak gacang tênêi lai ngen bakêa ade anok sêlawêi. Dau tun kulo pêcayo amên dau muk pêpucuk dê warno ijo awêi bayam, brokoli, ngen bêbuak dê dau kalsium dê nêm dmukung ca o utuk dapêt anok sêlawêi. Ngên têmotoa saran o Alhamdulullah anok kê duai laher sêlawêi. Asai dê nding keme snang kêrno kemebi ade anok sêlawêi ngen sêmanêi.", "label": 3, "label_text": "happy"}
{"id": "805", "text": "Khususnê itê dê agamo Islam memang itê pêcayo ngen gennê ghaib, tapi amên itê sadar bangso o kulo dê ncipta kulo Allah SWT, jijai itê yo sêsamo mahkluk Allah SWT. Utuk mêlnyêp asai sabên o itê bêkinoi ngen dê ncipto makhluk. Barêak uku bêl o uku tunnê agok pênyabên, mêak gi têmungau umêak mênyu ang lêlalau mênyu ang bae uku milok, jak uku awit tip lok lêlalau jano tingêa mênyu ang bi pasêtba uku bêduo minoi perlindungan supayo mêak ade jêjano ngen itê. Makonê uyo didik bae coa ade uku mraso sabên nak atêiku, mêak gi ngen dê coa kten, ngen tun bae uku coa mêding sabên, do oba kucainê ngen uku mêak itê coa tingêt minoi perlindungan magêa dê kuaso, ngen itê kulo nam usaho utuk têp jêmago biyoa sêmyang tê supayo waktau itê mbaco jano ngajai do o itê nak lêm bersih kuni najis.", "label": 0, "label_text": "fear"}
{"id": "626", "text": "Akhir taun sanigê yo uk ade kêrjo nak do Perguruan tinggi nak Bandarlampung, jijai kêrjo o harus sudo lêm duai bulên mnurut kontrak. Waktau bilai muloi lok kêrjo, tun ku dê lok masuk tênaên petugas di nadêaknê coa buliak masuk kêrno gidong ade acara nak lêm kampus. Tun ku dê kêrjo ade tun lêmo dê kêtuainê genne Candra langsung telpon uku madêak coa nam masuk, uku gêgulut lalau moi lokasi sapêi di uku têmau petugasnê madêak amên tun ku lok kêrjo kêrno waktau keme kêrjo kulo terbatas, amên keme coa masuk awêi ipê keme lok kêrjo nadêakku, tulung kadêak ngen komandan. Petugas o madêak coa nam kêrno gidong ade acara, jijai uku madêak uku lok miling ngen komandannê tapi si coa mêluak, nak di uku lajau mêngiak ngen si tapi si gi masiak madêak coa nam. Coa an komandannê sapêi uku trus minoi izin madêak amên keme lok muloi kêrjo dio pritêak konsultan masalahnê waktau keme yo didik, smudonê keme buliak masuk tapi pakêi knawal.", "label": 4, "label_text": "angry"}
{"id": "948", "text": "Dau tun malas utuk miliak pêgas ayok si mu ang, amên itê nam miliak kilêak do o asaiku coa jijai dau masalah igê, misalnê amên ade abiak duai bilai pêgas nak umêak tê ati petugasnê mok do o asaiku kulo coa gi jijai sa ang penyakit. Amên dê barêak nêaku dê bi an panêu, utuk pêgas o ayok mu ang moi pnan pêgas do o uku miliak kilêak, pêgas dê bakêa ajuak biasonê uku mpek nak lêm plasting trus tênutuk mêak sapêi ade bnatang bêsa ang, pêgas platik kulo uku mpek luyên pnannê têtiko amên ade waktau uku mêm kilêak dê nam nêmuk opoi. Amên nak glung umêak tê dau pêgas do dê bi pasêtba jijai sa ang penyakit, ngen utuk tê dê tingêa di kulo do o coa nyaman ipê igai amên ade pêgas dê sapêi kêmon.", "label": 1, "label_text": "disgusted"}
{"id": "352", "text": "Mênêa kêciwo tun dê itê sayang o cet nyên jêmijai itê muk pekeran sudonê. Uku waktau mênêa tun tuaiku kêciwo waktau bêdan kêrjo asainê coa binai belek, nak dasêi asai gi nêngiak trus, si kêciwo kêrno uku anok sêmanêi dê tuai, gi dau asukku dê sêkulah, makonê uku lajau ade tekad amên ati kêrjo ati ku lok belek moi dasêi waktau o, genne itê gi uai jijai itê gi ku ang nam mêding gen perasaan tun tuai. Mujuanê coa an uku dapêt kêrjo ngen gajai lai kuni dê pnan kêrjo an, jijai uku naam têmbus kêsalêakku ngen tun tuaiku trutamo inok. Bulên pertamo gajaiku sêngajo uku mêlêi inokku, utuk bulên kêduai têngêak kuni gajai uku mêlêi, i o kulo bulên-bulên moi mukonê ngut uku nikêak ngen asukku ade dê bi kêrjo.", "label": 2, "label_text": "sad"}
{"id": "310", "text": "Dê paling sedih o amên itê têningêa tun dê slamo yo sêsamo ngen itê tip bilai, awêi uku waktau tiakku mêningêa taun 2005 cigai tau asainê, lêm atêi uku nginoi waktau si mêningêa kêrno uku ati nam mênêa snang tiakku. Waktau si mêningêa uku gi masiak ati ade jêjano, makonê uku ati nam sêmnang si. Têtiko amên gidong tingêt ngen alm tiakku uku indau nyên, makonê uku cet mbo duo utuknê. Uyo Alhamdulillah tip sudo sêmyang uku bi pasêt mbo duo, amên uku belek msadêi uku sêmpêt lalau moi kubuanê, mbo duo ngen mêrsih kubua. Coa si tip bulên jano tip taun uku nam sêmulau kubuanê kêrno jarak uak, keme tingêa nak Lampung kubuanê ade nak sadêi keme Lebong.", "label": 2, "label_text": "sad"}
{"id": "767", "text": "Pas amên anok mênêa kêsalêak dau tun tuai ngen coa sadar bi pasêtba mêngiak ngen anoknê, tapi ade dê bakêa têjijai ngen anok dê cet kêno pêngaik o, kêjijainê amên anok dê awit kêno pêngiak o bakêa dapêt gennê trauma psikis dê nam gêangau mental ngen emosi anok. Anok bakêa payêak bêkuwat nge coa mudêak pêcayo ngen tun lyên kêrno anok kulo mêding coa nyaman utuk nam cêrito masalahnê ngen tun tuai jano tun luyên, dio dê bakêa mênêa hubungan tun tuai ngen anok o tamêak uak. Gi dau tun tuai makêi coa sêmgok, mêkik ade kulo dê sapêi mngokoa dê mnurut tun tuai adeba coa dê efektip supayo anok nam têmotoaa klok tun tuai, tapi ngen coa sadar tun tuai cao yo dê bakêa mênêa dê coa baik nam kulo sapêi anok lai sudo yo jijai tun dê mudêak mêngiak.", "label": 0, "label_text": "fear"}
{"id": "397", "text": "Idup mênyu ang yo coa ade têkêbaiknê, ipê igai itê harus manêu kutê manêu kêrjo ngen murus umêak kulo. Dê galok mênêa uku sedih nyên o amên kêbilai uku coa nam belek kêrno ade kêrjo agok uak, do igai nak pnan kêrjo signal lok telpon saro, dê nekerku nak dasêi amên pêpueng uku coa spêt ngêsok kilêak utuk mukmêi bilai anokku. Biasonê amên bi jam duai bêlas amên uku coa nam belek uku telpon umêak makan utuk nam mês mêi moi mdasêi. Memang uku bi mêsên ngen anok-anokku amên uku coa nak dasêi si tingêa mêsên bae be uku dê masên, tapi têbo o tunnê pnyelek makonê cet ba coa mukmêi amên coa uku mêsên, têtiko taên si kêmsok mi bae.", "label": 2, "label_text": "sad"}
{"id": "546", "text": "Waktau o omorku gi duai puluak têlau taun, uku sakit botok bêbilai ngen coa ade ubêaknê walau uku bi muk ubêt botok kuni klinik. Uku mbinai nalau moi dokter spesialis pas nêrikso dokter madêak amên uku kêno TBC uku têkanjêt asai coa pêcayo. Tamêak bilai botokku tamêak jijai, kêmluwêa baêak ngen botok dê bi agok an mênêa bênêk awokku tamêak ku ang ngen imun awokku kulo milêm tu un. Akhirnê uku moi umêak sakit lok ronsen, dokter madêak amên TBC ku bi parah tapi gi nam kaên amên uku menem ubêt ngen teratur mêak sapêi bêdan sêlamo dêtaun. Kêrno saki yo kutê kêluargo agok ngê uak, têbo o sabên mêak maliak. Tip bilai uku bêduo ngen puaso supayo sakitu nam kaên. Bi dê taun ngen uku têmotoa saran kuni dokter ngen coa têlat muk ubêt, ternyato sakit TBCku bi bêku ang tapi ati kaên cao nyên, uku maêp ade keajaiban utuk nam kaên ngen uku kulo sadar amên kesehatan o la ang gonê.", "label": 5, "label_text": "surprise"}
{"id": "977", "text": "Ade uku mêding selek nyên nak kelas waktau gi nak SMA, uku waktau o biaso galok mêmain amên coa ade guau jano guau ati masuk moi kelas. Kêrno uku kêmliak waktau mlitas kator uku utuk pelajaran keme harusnê bi têko tapi waktau o coa ku kêmliak si ade nak kator. Jijai sudo istirahat o keme kutê masuk kelas, bi agok an keme nak kêlas guau ati masuk kulo, kêrno nekerku guaunê coa bakêa masuk smudonê uku gabok moi kêlas dêpêak keme di kulo ati ade guau, coa an uku nak kelas dêpêak uku belek igai moi kêlas keme têniukku nak kelas keme gi masiak ribut, lêm pekeranku guau keme ati masuk. Jijai uku nguta ngên kakok kelas keme nak luwêa kelas keme, ade kêkiro têngêak jam ba uku nak luwêa kelas, têtibo guau keme kêluwêa kuni kelas mêluak uku masuk trus mêluak uku je nak muko kêlas, ruponê guau keme bi kuni nano bi ade nak kelas coa uku namên. Kêrno guau dê mritêak têpakso ba uku je nak muko kêlas ngen mêding asai selek, kêmliak barêak o kutê kêkuwat nak kêlas tawai kêrno uku kêno nukum guau.", "label": 6, "label_text": "shame"}
{"id": "284", "text": "Utuk nam muloi umêak tanggo o coa si barêak itê miliak bajau nak pasar, tun duai dê luyên inok bapok tamêak igai, gi do inok bapok bae coa srai pemekerannê, jêmijai do duai atêi nak ngen prangai dê lêluyên o coa mudêak, kêrno mêmasing têmuan biso nak lêm jano bae. Utuk mlajau moi nikêak harus bêbênêa neker kilêak, kêrno dio amên nam cuma dêbat bae somor idup, amên coa neker mêmêsok kilêak nikêak yo nam bae coa an. Mnurut Moustafa nak lêm artikel About Islam, rêsio pêrtamo nak itê nam snang umêak tanggo adeba ngen têmuan pasangan dê pas kuni sêgai agamo ngan akhlaknê.", "label": 3, "label_text": "happy"}
{"id": "961", "text": "Uku sêbênêanê tunnê coa mudêak jijik tapi amên bi bigênê do o uku kulo coa taên kêmliaknê. Ade waktau bêl o pas uku mto moi do pnan wisata nak biding laut, uku majok keluargo trus keme kulo mênai nak laut, sudo mênai o uku moi kamar mênai dê ade toiletnê, pas uku masuk kêmliak kamar mênainê ku ang bersih jijai coa masalh pertamonê utukku dê pêtingnê ade biyoa dê nam utuk mênai. Pas uku lok mênyêak uku kêmliak toiletnê genpadêak ade dê gês mising coa si smiram, kêmlaik do o uku lajau mutêak trus buyê lok mênyêak ngen mênai kulo uku smudo walau ati bersih nyên.", "label": 1, "label_text": "disgusted"}
{"id": "1009", "text": "Mungkin dau kuni itê dê ade pengalaman mnyelek awok dewek nak pulu tun dau, do o kulo biasonê itê ngen coa sêngajo mnyelek awok dewek o, tapi kêrno bi têjijai do o cigai itê nam mulang utuk mbênêanê igai. Pengalaman dê ade ngen itê o itê mênêa jijai pengalaman dê bodong utuk tê, jijai tip itê tingêt do o mêstainê itê lok têatêi mêak sapêi têjijai igai ngen itê. Memang coa si adek asainê amên itê ade mênêi awok tê mnyelek pulu tun, tapi awêi ipê itê mênêanê amên bi têjijai, tingêa itênê nam mlupo do o jano coa, amên itê coa nam mlupo do o ba jijai mênêa awok tê agok sabên ngen usaho lok milok têmau ngen tun dê ade waktau itê mnyelek o.", "label": 6, "label_text": "shame"}
{"id": "537", "text": "Manusio idup nak dênio bi pasêt namên amên itê idup o dê niênnê coa uak kuni gennê tun alus jano atau. Walau idup tê sêsamo ngen makhluk yo coa kutê tun nam kêmliak atau cao langsung, tun dê coa sêngajo kêmliak atau nak do pnan biasonê pasêt ba ade asai sabên trus usaho utuk mlilai kuni di. Hal barêak yo wajar bae nêbaco nak Brainacademy.id amên kuni asea survey YouGov nak Inggris taun duai ribau pat belas madêak amên ade abiak telau puluak sembilan persen tun Inggris yakin amên umêaknê ade tun alus ngen têlau puluak pat persen tun Inggris ade pekeran amên atau o bêbênêa ade. Atau biasonê timoa jano ngêten nak pnan kêlêm ngen suasano dê agok mnyabên, têtiko ngêten nak umêak dê itê tingêa bi bêtaun-taun sapêi tun ngêding sabên utuk tidua su ang ipê igai kêlêm.", "label": 5, "label_text": "surprise"}
{"id": "328", "text": "Nadêak tun bijak coa ade kesuksesan dê tênmêi ngen kegagalan dutê. Memang kegagalan o lakêak itê lok moi sukses, utuk nam jêmijai kegagalan o jijai utuk nam bêlajêa jano dê jêmijai itê gagal o perlu kêmliak jano bai dê jijai masalah dê mênêa itê gagal supayo do o jijai pengalaman utuk idup dê lêbiak baik. Faktor dê paling pêting adeba bêdan usaho ngen itê mudêak nyêrêak coa ja ang kulo tun dê mêding ca o dê nanêu coa bêrasea si langsung nyêrêak. Utuk madêp ngen smudo usaho dê coa bêrasea memang coa mudêak utuk manêu, tapi cubo kelek pekeran ngen cubo meker amên do o iso si kegagalan tapi do o cuma ati bêrasea. Ati bêrasea tainê gi ade waktau utuk bêrasea tapi waktaunê ati uyo.", "label": 2, "label_text": "sad"}
{"id": "323", "text": "Kutê tun bi pasêtba ade pengalaman dê mênêa si mnyêsal somor idup, amên gi nam mulang kutê tun kulo lok mulang kunyau nam mubêak keputusan dê nêmok bi salêak. Uku tingêt nyên waktau asuakku lulus kuni perguruan tinggi si dapêt gelar sarjana ekonomi, pêrnêa uku waktau o mêluak si mok tawaran jijai asisten dosen kêrno si lulus ngen nilai cumlaude tapi sayang kêdau kilai uku mbujuk mêluak mok si têp coa lok. Jijai si miliak mok tawaran kêrjo nak Bank, padahal uku bi têm ang nyên ngen si utuk maso moi mukonê utuk miliak jijai asdos bae jibêak nak Bank. Memangba kêrjo nak ipê bae padek asal nak atêi tê padek utuk manêunê, coa an si kêrjo nak Bank o kêkiro duai taun, kêrno Bank pnannê kêrjo o Bank swasta mungkin Bank o coa dau dapêt utung jijai Bank o tutup trus asuakku kêluwêa ngen mêsoa kêrjo bêlau igai.", "label": 2, "label_text": "sad"}
{"id": "542", "text": "Uku pêrnêak mêding têkanjêt dapêt hadiah, sêbênêanê uku coa peker igê bakêa dapêt hadiah o ngen cigaiku tingêt kulo. Têtibo uku dapêt telepon madêak uku dapêt hadiah o baru uku tingêt amên uku pêrnêak mpek undian waktau uku pêrnêaak bêlanjo nak supermerket o. Amên nadêakku  supermarket dê galok mênêa undian yo dê padeknê mêak cuma dê taun dêbat, amên memang rami nam bae si made dêtaun duai kilai, kêrno ngen cao yo nam têmamêak dau tun dê lom bêlanjo nak di soalnê kalau ade harapan dapêt mênang undian. Dê ndingku waktau dapêt o dê niênnê kêrno bi jêrkai ku mungkin kulo dau dê mpek nak kutak o kuponnê dê lêbiak dau kuni uku, kêrno ati jêrkai jijai coa dapêt.", "label": 5, "label_text": "surprise"}
{"id": "557", "text": "Tingêa pesawat adeba hal dê paling coa padek pas lok lalau, ade kêkêdau masalah tun nam tingêa pesawat muloi kuni macet pas lok lalau moi bandara jano têlat kêrno brakat kuni umêak dê waktaunê bi spit ngen take off. Bi pasêt nyên amên namên bi têningêa pesawat atêi o coa tenang, coa tau kêmasai, têkanjêt dê ade nak pekeran tê. Nêbaco kuni Lifehacker ade kêkêdau dê harus itê mênêa amên itê tingêa pesawat antaronê mubung agen pnan itê têmukua tiket jênlas amêi ipê itê nam têningêa pesawat o ngen cêmubo minoi tiket bêlau igai, amên coa têmukua tikêt nak agên perjalanan mako gacang lalau moi pnan dê jêmuwoa tikêt dê ade nak operasional maskapai pesawat bandara utuk nam têmukua tiket bêlau, biasonê ade kêkvdau maskapai dê sêmdio slot khusus utuk pênupang dê tingêa pêsawat ngen go dê agok mudêak.", "label": 5, "label_text": "surprise"}
{"id": "768", "text": "Amên tun tuai gidong mêngiak nam bae ade asai sabên jano ksal ipê igai amên ade kecek jano tindakan dê tamêa mênêa tun tuai. Supayo coa têjijai keributan ngen coa malês kecek tun tuai gidong mêngiak ade kêkêdau cao dê tepat utuk itê nam madêp amên tun tuai gidong mêngiak mnurut WikiHow.com adeba itê mêstai têp tênang ngen samo têmi uk mêak miling, mênginoi jano mngibo waktau itê kêno pêngiak, diêmba ngen cao tênang, cuboba utuk mêak meker igê lêm mêding asai têkên waktau nêngiak, pekerba sêati sêmimêt ngen têp ba mênêa dê terbaik utuk tun tuai, dê terakhir têningêa ngen coa baik amên tun tuai o mêngiak bi bêlbiak igê.", "label": 0, "label_text": "fear"}
{"id": "393", "text": "Amên itê meker mêak an igê sedih amên mênyu ang, bogoa itê meker kulo lajau itê malas lok jêjano. Utuk dêmungau pertamo memang au jijai pekeran, utuk moi mukonê tingêa itênê meker jano lok barêak yo trus jano awêi ipê. Dê agok ngêding o waktau titik dau libur sêkulah, dê lai bi pasêtba ngên kêkuwatnê, dê sêlawêi nak bilik bae, dê pisêt têmalêm pnan sêbêinê. Jijai amên nak dasêi têtiko pekeran moi ipê-ipê, lok têmingêa dasêi sabên anok sêlawêiku coa bina su ang, smudonê paling uku nak muko tv ngut stêkuk. Biasonê amên ade kêrjoku kêlmên bi kênrêjoku kunya pekeran coa bênêk igê.", "label": 2, "label_text": "sad"}
{"id": "995", "text": "Coa si didik tun dê butang o lajau selek utuk têmau ngen tun dê mutang, dio biasonê kêrno kmasai coa baik amên ati nam masên utangnê. Amên nadêakku coa masalah itê lok têmau jano coa asal itê nam madêak ngen têm ang amên itê gi usaho utuk nam masên utang tê, amên ade tun dê itê mutang mnagiak ngen itê trus itê ati nam masên mêstainê mêak mlilai, nadêak bae têtê ang amên ati si utuk masênnê, amên si gi awêi makso utuk mêluak masên amên si mdasêi tê  itê madêak bae jano dê nam si mok nak dasêi tê utuk nam masên utang tê nêluak bae, misalnê itê ade stom, motor jano dê luyênnê, itê misin si utuk mok ngen ade itungan kêdau si mêgo barang tê o, do o kutê tujuannê mêak sapêi tun o sako itê coa lok masên.", "label": 6, "label_text": "shame"}
{"id": "978", "text": "Dau kuni tun o waktau gi sêkulah pêrnêak mêding selek nak muko kelas si jijai pnyelek, mungkin utuk mentalnê do o bi têmasuk têgangau kêrno asai selek o. Mnurutku amên itê ade mêding barêak o snelek jano coa sêngajo jijai selek nak muko kêkuwat lêm kelas baiknê itê mêak mok jijai pekeran, do o biaso amên itê coa maik lêm atêi, amên itê maik lêm atêi sapêi têngen bae tip itê têmau kêkuwat sêkulah tê do o coa gi bakêa nyêp asai selek o, kunyaba itê bi pêpuluak taun dê sudo mêding selek o amên itê coa usaho utuk gacang mêlnyêp do o bakêa timoa têak têngen ngen awok tê. Amên têjijai ngen anok tê, itê dê tun tuainê harus nam mêlêi namên ngen anok tê  awêi ipê cao utuk mêlnyêp kmasai selek o.", "label": 6, "label_text": "shame"}
{"id": "751", "text": "Uku adeba tun bêlau nak perumahan pnan uku tingêa uyo. Ati ade dêbulên keme têmungau umêak dê sêndio kuni kator smatenku. Suasano komplek perumahan o nyaman ngen padêk, tapi kêrno komplek perumahan o pêi sudo nêbangun makonê pêi kêdau umêak bae dê bi ade tunnê têmasuk uku ngen keluargo. Têtanggo dê paling paok ngen uku ade antaro lêmo umêak dê kosong, coa masalah utuk keme têmungau umêak dê gi masiak sunyai o. Do waktau anokku dê lai dê gimasiak nak SMP belek mdasêi ngen asai sabên si crito amên pas nak ujung dalên komplek si namêk tun têlau sêmanêi ngen madêak amên coa mêlêi caci di lok cnulik. Kêrno sabên anokku mêlêi kutê caci dê ade ngen si trus mlilai belek mdasêi. Hal yo mênêa keme kutê jijai pekeran ngen bilai o kulo keme minoi tulung ngen keamanan utuk nam mêsoa namên api dê mamêk anok keme. Coa an tun dê mamêk anok keme o takêp, asainê puês nyên kinoi mêak sapêi têjijai igai barêak yo.", "label": 0, "label_text": "fear"}
{"id": "270", "text": "Waktau gi uai kêkiro taun 1985 uku snang nyên ngen idolaku Iwan Flas, kêdau albumnê uku bi pasêt têmuan muloi kuni album dê pertamo. Uku lok niên nam têmau ngen idolaku yo, sapêi waktau si show nak Plimbang Mingau 21 Juli 2013, uku brakat moi mini kêrno coa si uak igê kuni kota pnan uku tingêa. Uku cuma nam kêmliak kuni ku uak bae, lok tê maok tun bi kêmbiak daunê jijai coa mudêk. Uku kulo moi pnan si têmalêm nak Novotel Palembang tapi agok saro lok têmau, jijai uku sêngajo kulo têmalêm nak di supayo nam temau langsung. Alhamdulillah nam kulo têmau walau têgoa, uku dapêt nam foto ngen si bêduai, snang nyên ndingku nam têmau langsung ngen idolaku dê bi an uku maêp.", "label": 3, "label_text": "happy"}
{"id": "610", "text": "Coa didik tun dê gacang emosi ngen galok mêmêngiak o dê bakêa dau midêp sakit. Uku kêmliak ade kuwatku dê tunnê gacang niên amên mêngiak mêak coa salêak didik si bi pasêt mêngiak, ngen api bae lok si ngên prêpuan, ngen anok jano ngen tun luyên. Uyo kuwatku o midêp sakit gennê penyempitan pembuluh darah, jijai si uyo tip bulên harus kontrol ipê igai uyo si kulo bi struk. Uku spêt têmnai ngen dokter jano si sebabnê nam jijai penyakit yo, dokter madêak antaronê coa nam têmaên emosi do o bakêa moi jatung, jijai itê awêi ipê cao utuk nam mubêak dê itê biaso barêak o utuk nam kêmu ang amên nam nêlnyêp sipêt tê o.", "label": 4, "label_text": "angry"}
{"id": "985", "text": "Awit ba itê têmi uk cerito kuni tun jano kêkuwat tê dê pêrnêak salêk mêdêu tun. Utuk tê dê ati pêrnêak barêak o padeknê itê lok têatêi ngen itê harus masêt kilêak sê ati itê mêdêu tun dê kmasai tê kênal o. Auba amên si tun baik misalnê amên si tun kidek ngen si makau au gennê do o dê awêi itê mêdêu o, do o bakêa bahayo bagi tê, pacok bae si majok itê nguta trus coa an si minyêm misalnê itê min kendaraan nadêaknê têgoa trus cigai timao igai, nak yo ba itê mêstai têatêi mêak sapêi salêak tun. Dio kulo amên nam itê madêak ngen têm ang kulo ngen kutê kêluargo tê mêak sapêi têjijai awêi dê coa itê kêmlok.", "label": 6, "label_text": "shame"}
{"id": "238", "text": "Snang nyên walau go hadiahnê coa sêbêrapo, asainê snang bae nam menang nak antaro tun dau dê mêbut hadiah tun dau dê milêm nak undian o. Memang uku tun dê mudvak jerkai, kerno coa si dê bat yo bae uku dapêt hadiah kuni undian. Pernêak bêl o uku dapêt hadiah kompor gas waktau uku milêm jalan sehat, ngen pêrnêak kulo uku jêmawab kuis liwêt telepon nak acara televisi, do igai pêrnêak dapêat kupon undian belanjo gratis nak Mall dê ade nak kota pnan uku tinggêa. Do o coa si kuni butung bae tapi adê dio ba jerkai kuni Tuhan Dê Maha Kuaso.", "label": 3, "label_text": "happy"}
{"id": "744", "text": "Asai sabên ngen têmês amên têmi uk tun madêak atau adeba jijai sebab tun midêp Phasmophobia. Kêkêdau sebab tun sabên ngen atau misalnê pêrnêak mêding kêjadian mistis awêi gênangau atau ngen kêmliak atau, awit snabên têtiko ade dê madêak amên ade atau, kêmliak tun luyên dê sabên ngen atau dê pêcayo kulo ngen hal-hal ghaib. Coa si cuma mêding têkliak sabên tun dê midêp Phasmophobia nam saro tidua, têmês dê bêlbiak kulo nam itê kêmliak amên jatung dê galok gis, têmeteng sêngok, asai lok mutêak ngen ulai gis. Amên midêp awêi dê nadêak o coa gacang mubêt mako bakêa mênêa tun dê midêp o depresi.", "label": 0, "label_text": "fear"}
{"id": "223", "text": "Mênyatuk nyên asainê uku nam têmukua kewea bêlau kuni siso tabunganku, coa ku binai madêak nak dasêi amên uku lok têmukua kewea yo, memang go nê agok la ang tapi barangnê memang baês, utuk kewea yo dio khusus utuk kewea nak laut, amên dê biaso dê utuk nak kulam gonê kêkiro duai otos sapêi lêmo otos ribau ade kulo dê lêbiak muêak igai. Amên dê tênukuaku yo gonê paok si lêmo juta, tapi coa jêjanokêrno  uku mêding puês keweanê memang kukuak bi cênuboku min ngewea pas gidong musim kan, têmarik kan dê lêlai o coa brapo ngêding payêak ngen keweanê kulo agok lêngan tapi kukuak.", "label": 3, "label_text": "happy"}
{"id": "601", "text": "Api coa kêsal itê lok sapêi gacang pnan kêrjo tapi pas nak dalên têmau macet, uku cet mêngiak têtiko nam lêm atêi amên têmau barêak yo. Awêi ipê itê coa mêngiak itê bi uak dalên o biasonê lacêa ipê igai do o coa si dalên utamo, biasonê uku kak dalên yo utuk nam milok macet amên pueng bilai. Itê bi tlanjua kak dalên o sapêi nak têtêngêak ade kulo tun ulêak dê smujungnê muk dalên o têngêak, jijai itê belek igai mêsoa dalên luyên uak igai. Amên uku galok amên têmau barêak o kuni uku tamêak mêngiak padek uku belek igai walau nak atêi têtiko gi masiak kêsal. Dêniênnê amên bi barêak yo bi pasêt mabis waktau, tapi awêi ipê igai paling be amên têlat sapêi pnan kêrjo siap bae kêno pêngiak sêati itê madêak alasan tê.", "label": 4, "label_text": "angry"}
{"id": "325", "text": "Idup o coa slalu adêk jano lacêa pasti bae dau masalah dê itê têmau utuk itê mêlakêak. Dau pengalaman idup dê harus itê mok awêi pengalaman dê itê gagal. Gagal o coa seharusnê mênêa itê us tapi do o dê bakêa mênêa itê tamêak kuwêt nak lêm madêp dê bakêa itê têmau sudo yo. Kegagalan dê pêrnêak nding adeba kegagalan sêmusun skripsi dê coa tepat waktau. Masalah dê nadêp kêrno dosen pembimbing dê ja ang ade nak pnan dê mênêa kegagalan nak lêm waktau sêmusun skripsi, dê akhirnê sudo tapi coa sesuai ngen target dê kênlok. Kutê o jijai pembelajaran utuk awok dewek amên idup o coa si cuma têmotoa kêlok tê bae tapi tun luyên kulo nam jijai sebabnê.", "label": 2, "label_text": "sad"}
{"id": "372", "text": "Amên asai menyesal dau igê dê ndingku, tapi kutênê o adeba proses utukku manêu idup. Dê coa kulo uku nam mlupo o waktau uku mudêak nyên pêcayo ngên tun, awêi waktau uku pêrnêak minjêm caci Bank uku utuk stor biasonê moi Banknê, jijai waktau o kêrno bi kênal an kulo ngên tun Banknê si madêak mêak pêpayêak igê moi Bank kunyau si mok bae moi kator nadêaknê. Kêrno uku pêcayo ngen si makonê tip bulên si têko moi kator mok setoran. Ade abiak pat bulên uku dapêt suêt kuni Bank madêak amên uku gagal bayar do o bi sp duai, kêrno uku mêding coa pêrnêak têlat uku telpon dê kuwatku mok tip bulên moi kator o tapi coa si makêt, kêrno penasaran uku lalau moi katornê têmau kepalo cabangnê. Ruponê kêan si bogoa mok setoran o si coa pêrnêak sêmtor moi Bank, jijainê uku kulo coa nam madêak soalnê coa ade bukti kuni katornê, tapi uku ade bukti amên si mok caci o. Dioba dê mênêa uku menyesal somor idup kêrno pêcayo igê ngen tun. ", "label": 2, "label_text": "sad"}
{"id": "232", "text": "Undian Simpedes BRI utuk nasabah BRI bi numum. Pemenang Grand Prize utamo dapêt do stom E MT dê menangnê o tun Dukuh Blimbing Rt 001 Rw 003 Desa Gentan, Kecamatan Gendosari gennê pak Suyono. Ngen mênang dapêt stom o pasêtba ade asai têkanjêt, snang si coa sako bakêa dapêt hadiah utamo. Asai snang o kulo pasêtba nding kutê keluargo pak Suyono, kêrno ngen hadiah o nam si makêi jano gêmuno utuk mêlacêa kêrjonê bêbilai ngen lok lêlalau samo kêluargo. Kêrno utuk mucêp syukur mokasiak ngen Tuhan, keluargo pak Suyono made bêdu o si mundang têtanggo ngen sêpasuknê utuk nam kopoa nak umêaknê, lêm acara o.", "label": 3, "label_text": "happy"}
{"id": "982", "text": "Dau pêrnêak têjijai tun salêak kêdêu, ade tikonê uku nak pasar do o sakoku kuwatku waktau sêkulah SMP bêl o, waktau uku mêdêu gennê si coa jêling sudo o uku magêan samo têmpuk kêdongnê, si jêling trus uku madêak tingêt ngen uku coa nadêakku, si madêak api gi nadêaknê, trus uku madêak genku si tamêak kten bingung ngn madêak si coa namên ngen uku, sudo o uku têmnai gennê ruponê iso si kuwatku o, kêrno ade asai selek lajau bae uku têmnai ngen madêak gen kuwatku tapi si kulo coa namên. Mêding uku salêak tun trus uku minoi maaf amên bi mgangau hmanêunê, ngen asai selek uku trus minoi maaf ngen si.", "label": 6, "label_text": "shame"}
{"id": "216", "text": "Utuk têmrus pendidikandê lêbiak lêkat bi pasêt ba ade ujian. Coa si mudêak nak proses o, itê pêrlu tênago ngen pekeran utuk madêp ujian. Utuk nam lulus ujian perlu persiapan dê agok payêak awêi uku pas ujian akhir sêkulah nak SMA. Proses dê nanêu o dau niên utuk nam lulus ujian awêi itê kêmuang waktau main dê biasonê waktau libur itê makêi utuk main, kêrno waktau ujian bi paok, jijai waktau tê lêbiak itê dau gêmuno utuk bêlajêa. Pas bi sudo manêu aseanê cukup mênêa puês, kêrno uku nam lulus ngen nilai dê agok lai ngen dau pêluang utuk uku nam têmrus moi pendidikan dê lêbiak lêkat igai.", "label": 3, "label_text": "happy"}
{"id": "806", "text": "Coa didik tun dê galok têtibo panik amên dapêt hal jano masalah, dio sêbênêanê nam bae itê kêmu ang jano mêlnyêp utuk galok mêding asai o. Spasuakku gennê Nabhan si yo mêak nyên ade hal didik ngen si bi pasêt si panik oba, uku tingêt waktau si nadêak kuwat sêkulahnê madêak si mok gitar kuwatnê belek kuni sêkulah, do o si langsung magêa uku ngen kêten papêa agok têmês, si cêmrito kutê ngen uku awêi ipê kuwatnê o nam têmuduk si mok gitar o. Sêpasuakku o tun tuainê nak sadêi kêrno uku tingêa nak Lampung, si kulo sênkulah tiknê nak Lampung jijai ade jêjano si madêaknê ngen tun tuaiku jano nge uku. Sapêi si madêak masalah gitar yo nano, amên kuwatnê gimasiak têmuduak si, si bakêa selek lok moi sêkulah ngen si bakêa coa sêkulah, uku madêak cênrito bae jêjêlasnê kilaêak ngen kuwatnu o ngen ko madêak amên ko coa mok gitarnê, jibêak puce do o ko coa sêkulah nadêakku.", "label": 0, "label_text": "fear"}
{"id": "288", "text": "Nikêak o coa si cuma mucêp janjai antaronngen dê luyên, tapi kulo mênêa jijai do duai kêluargo ngen lingkungannê. Mako coa heran sêati mok keputusan utuk nikêak, dê niênnê tip tun nam têmimbang kilêak masalah niat ngen kêsangup. Nikêak kulo iso si êsamo do jano duai bilai, dêbulên jano duai bulên jano dê taun duai tapi nikêak o utuk nam sêsamo têmimo ku ang jano lêbiak antaro tun duai o. Utuk nikêak o sêbênêanê mudêak tapi utuk manêu bêbilainê do o dau dê harus itê madêp, Gentai dau tun nikêak cuma duai jano têlau bulên bi sa ok, ade kulo dê ati gênêp dêbulên, ade dê bi sapêi têtaun nam saok, kêrno duai kramin o gi masiak bêtaên ngen ego mêmasing.", "label": 3, "label_text": "happy"}
{"id": "962", "text": "Dau umêak makan o itê cuma namên nak luwêanê bae, utuk nak blakang jano pnan ngêsoknê itê coa pêrnêak kêmliak. Uku ade coa sngajo kêmliak dopoa umêak makan lai nak kota keme, jijai waktau o pas ade kuwatku dê kêrjo nak umêak makan, waktau uku lok têmau pas mlitas di uku têmnai kuwatku o ngen kasirnê si madêak kuwatku o gidong istirahat nak blakang, pas kulo ade bilik nak dêpêak dopoa nakêi pnan karyawan istirahat. Uku mino isin lok têmau nadêak karyawan dê nak muko o langsung moi blakang bae, jijai uku masuk kuni dopoa pas dêpêak dopoa oba biliknê. Waktau masuk dopoa uku kêmliak padêak gumok dopoa umêak makan yo, dalêk ijo nak ipê-ipê, mon usuk mungkin kuni gês kotoran monok jano kan dê ati spêt mu ang, sêmnok do o uku gesea mutêak, uku gêgulut gêmingut kuwatku o trus uku madêak uku mot nak muko. Si madêak au mot di têgoa igai uku mini nadêaknê. ", "label": 1, "label_text": "disgusted"}
{"id": "348", "text": "Bi pasêt ba sedih amên itê coa lulus jijai mahasiswa nak Perguruan Tinggi Negeri, sedih o buliak bae tapi mêak bigê kerno kêciwo ngen sedih o bakêa mênêa itê cênok utuk nam adê smangat igai. Jijai utuk itê nam sapêi moi dê klok tê mako itê harus nam muang sedih o. Adê cao utuk itê nam gacang maju pertamo utuk sapêi moi dê klok tê o memang coa slalu lacêa bi pasêt ba itê adê têmau kêkêdau halangan, itê harus nam têmimo ngen ikhlas jano bae dê itê têmau utuk nam lêbiak baik, keduai itê harus bêbênêa manêu utuk dapêt awêi kênlok tê o.", "label": 2, "label_text": "sad"}
{"id": "969", "text": "Dê galok mênêa sêrwêa sgit o dêniênnê amên itê makêi sêrwêa bahan dasar, amên utuk bahan blue jeans do o walau si dê go mudêak asaiku gi agot taên nêbanig kuni sêrwêa kuni bahan dasar. Amên coa lok selek mêak sêrwêa sgit jano mungkin itê ragau ngen pnet nê amên têmukua sêrwêa padekba pnetnê itê mulang igai, amên itê coa ade mêsin pnetnê itê nam mupêak tukang pnet, mêak yakin kuwêt amên itê têmukua sêrwêa jijai, beda amên dê go la ang, amên itê têmukua sêrwêa dê biaso jano dê mudêak itê harus mênet ulang kunyau pnetnê kuwêt supayo itê cigai ragau amên lêlalau jano itê makêi kêrjo.", "label": 6, "label_text": "shame"}
{"id": "203", "text": "Nak akhir SMA uku pêrnêak meker utuk kuliah nak perguruan tinggi negeri nak kota kembang Bandung. Dio nak perguruan tinggi favoritku bi an slamo sesi konsultasi, guru-guru kulo mêlêi respon dê positif amên uku nam masuk perguruan tinggi negeri o dê uku lok. Uku snang niên bi têbayang awêi ipê jijai anok kuliah nak kota o. Kegiatan ekstra kurikuler jano dê bakêa uku mok. Kêkuat dê lêluyên sapêi utuk karirku moi muko, uku mujua nyên kêrno ipê dê uku siniak nam dapêt. Pas pengumuman penerimoan mahasiswaa belau nak di ade genku ade nak jurusan dê uku miliak, kutê o coa lepas kuni usaho ngen duo kêduai tun tuai.", "label": 3, "label_text": "happy"}
{"id": "384", "text": "Amên itê manêu idup bêbilai bi pasêtba itê dau kuwat, ade kuwat dê cuma utuk kêkopoa bae ade kulo kuwat dê memang bêbênêa kuwat dê bi awêi sêpasuaknê kêrno bi kêmbiak paoknê. Nak lêm Islam itê nêluaknê mêsoa kuwat dêdaunê tapi itê mêsoa kuat o kêrno Allah coa si kêrno dênio bae, ipê igai kuwat tê o sêsamo Muslim. Awêi nêriwayat Hadits Rasulullah SAW kuni kitêb Imam Ahmad Hanbal “ Dan barang siapa berbuat baik kepada kalian maka balaslah dengan kebaikan yang setimpal dan apabila kalian tidak dapat membalas kebaikan maka berdoalah untuknya hingga kalian merasa sudah membalas kebaikannya” ( HR.Ahmad). Jijai utuk itê dê têningêa kuwat tê baliak uak kuni itê bi pasêtba itê mêding sedih, tapi dê lêbiak baik igai amên itê cet mbo duo utuk nê.", "label": 2, "label_text": "sad"}
{"id": "257", "text": "Pengalaman libur ngen smaten adeba pengalaman dê kêmbiak snang kulo, kêrno itê sêsamo ade kêsibukan têtiko coa ade waktau luang utuk libur spok ngen smaten. Waktau o pas kulo ngen tangêa bilai keme nikêak, smatenku majok libur moi Bali. Coa pêrnêak têpeker uku bakêa si majok mto moi Bali, kêrno pas kulo ade waktau cuti kuni kator makonê keme nam mto libur moi Bali ngen magêa kêkêdau pnan wisata nak di, awêi pantai kute ngen dê luyênnê. Kê an nak di keme tip bilai lalau moi ipê bae dê mnurut keme bêbaês, keme kulo moi musium dê ade nak di awêi musium hidup. Dê paling coa mudêak lupo o waktau keme moi pasar tradisional nak di genne Pasar Seni Sukawati.", "label": 3, "label_text": "happy"}
{"id": "387", "text": "Do kuwatku dê amên uku tingêt dê galok mênêa uku sedih nyên, waktau si gi ade pa ok umêakku  tip malêm nyên keme matur waktau kopoa nak dasêiku. Si o kêrjo jijai konsultan nak perusahaan kontraktor dê ade nak kota keme tingêa, uku dau dapêt lêmau nak bangunan o kuni si, kadêak uku coa kuni tehknik sipil jano jurusan dê ade mênyakut bangunan tapi uku dapêt lêmaunê. Bi ade abiak pa ok si lêmo taun si kaliak pnan tingêa moi luyên kota uku pei mulio mukok usaho, kêrno ade didik lêmau dê ade ngen uku tênamêak kulo lêmau kuni kuwatku yo nano, uku mukok usaho nak bidang bangunan jano kontruksi. Uku amên tingêt kuwatku yo nano bi pasêtba uku telpon utuk mpas inau, têtiko coa ngêding sapêi duai jam lêbiak keme nguta nak telpon. Amên itê ade kuwat dê barêak yo, dê coa kisit ngen lêmau, dê padek utuk nam tukar pekeran itê nam sêsamo magiak lêmau jibêak pêrnêak itê mutus hubungan, jênagoba ngen itê awit têmnai kabarnê.", "label": 2, "label_text": "sad"}
{"id": "788", "text": "Dau tun dê bi sudo kêno jijai korban bêncano rêrato coa mudêak mlupo ngen kejadian o. Amên mnrutku tun dê barêak yo harusnê najok moi terapi utuk pêpêlan nam mlupo dê pêrnêak si mêding o, memang perlu waktau agok an utuk mlupo do o, tapi itê harus kulo nam mêlêi saran ngen si utuk nam manêu terapi awêi ipê coa mêlnyêp kuni pekeran tun dê pêrnêak jijai korban o. Bi dau kulo bukti amên tun dau dê kaên ngen cao yo, dê niênnê utuk terapi yo harus moi ngen tun dê bêbênêa ngêrtai masalah agamo, jijai si nam mubêak cao peker tun dê mungkin trauma o moi alua agamo. ", "label": 0, "label_text": "fear"}